Ministru kabineta rīkojuma projekta

„**Par Kandavas novada pašvaldības nekustamā īpašuma “Lejas Mustene”, Kandavas pagastā, Kandavas novadā,** **pārņemšanu valsts īpašumā un nekustamā īpašuma pārdošanu”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta mērķis ir pārņemt atpakaļ valsts īpašumā Kandavas novada pašvaldības īpašumā esošo nekustamo īpašumu, nostiprināt to zemesgrāmatā uz valsts vārda Finanšu ministrijas personā un pārdot Publiskas personas mantas atsavināšanas likumā (turpmāk – Atsavināšanas likums) noteiktajā kārtībā. **Ministru kabineta rīkojuma projekts stājas spēkā ar tā parakstīšanas brīdi.** |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atsavināšanas likuma 4.panta pirmā un otrā daļa, 5.panta pirmā daļa, 9.panta pirmā daļa, 42.panta pirmā daļa, 43.pants.Likuma „Par pašvaldībām” 21.panta pirmās daļas 17.punkts.Ministru kabineta 2011.gada 25.janvāra rīkojuma Nr.25 „Par valsts nekustamo īpašumu nodošanu Kandavas novada pašvaldības īpašumā” 2.2.apakšpunkts.Kandavas novada domes 2017.gada 31.augusta lēmums “Par pašvaldības nekustamā īpašuma “Lejas Mustene”, Kandavas pagasts, Kandavas novads nodošanu valsts īpašumā” (prot. Nr.14, 18§). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par Kandavas novada pašvaldības nekustamā īpašuma “Lejas Mustene”, Kandavas pagastā, Kandavas novadā, pārņemšanu valsts īpašumā un nekustamā īpašuma pārdošanu” (turpmāk – rīkojuma projekts) sagatavots, lai:- pārņemtu bez atlīdzības atpakaļ valsts īpašumā Kandavas novada pašvaldības īpašumā esošo nekustamo īpašumu “Lejas Mustene” (nekustamā īpašuma kadastra Nr.9062 014 0129), Kandavas pagastā, Kandavas novadā, kas ierakstīts zemesgrāmatā uz Kandavas novada domes vārda un vairs nav nepieciešams pašvaldības funkciju īstenošanai;Finanšu ministrija pārņemtu valdījumā no Kandavas novada pašvaldības minēto nekustamo īpašumu un normatīvajos aktos noteiktajā kārtībā ierakstītu to zemesgrāmatā uz valsts vārda Finanšu ministrijas personā;- saskaņā ar Atsavināšanas likuma 4.panta pirmo un otro daļu un 5.panta pirmo daļu, atļautu valsts akciju sabiedrībai „Valsts nekustamie īpašumi” (turpmāk – VNĪ) pārdot izsolē minēto valsts nekustamo īpašumu.Pamatojoties uz Ministru kabineta 2011.gada 25.janvāra rīkojumu Nr.25 „Par valsts nekustamo īpašumu nodošanu Kandavas novada pašvaldības īpašumā”, Kandavas novada pašvaldības īpašumā bez atlīdzības tika nodots valsts nekustamais īpašums “Lejas Mustene” (nekustamā īpašuma kadastra Nr.9062 014 0129), Kandavas pagastā, Kandavas novadā. Nekustamais īpašums pašvaldībai tika nodots saimnieciskās darbības attīstības un bezdarba samazināšanas veicināšanai tās administratīvajā teritorijā. Saskaņā ar minētā Ministru kabineta rīkojuma 2.2.apakšpunktā noteikto Kandavas novada pašvaldībai nekustamais īpašums bez atlīdzības jānodod valstij, ja tas vairs netiek izmantots pašvaldības funkciju īstenošanai. Saskaņā ar Kandavas novada domes 2017.gada 31.augusta lēmumu “Par pašvaldības nekustamā īpašuma “Lejas Mustene”, Kandavas pagasts, Kandavas novads nodošanu valsts īpašumā” (prot.Nr.14, 18§) nekustamais īpašums vairs nav nepieciešams pašvaldībai noteikto funkciju izpildei, līdz ar to tas nododams atpakaļ Latvijas valsts īpašumā.Rīkojuma projektā iekļautā nekustamā īpašuma raksturojums.**Nekustamais īpašums “Lejas Mustene” (nekustamā īpašuma kadastra Nr.9062 014 0129) Kandavas pagastā, Kandavas novadā,** sastāv no zemes vienības (zemes vienības kadastra apzīmējums 9062 014 0129) 4,4 ha platībā un piecām būvēm – trīs cūku novietnēm (būvju kadastra apzīmējumi 9062 014 129 001, 9062 014 129 002, 9062 014 129 004), barības virtuves (būves kadastra apzīmējums 9062 014 129 003) un kartupeļu noliktavas (būves kadastra apzīmējums 9062 014 129 005) (turpmāk – nekustamais īpašums). Īpašuma tiesības uz nekustamo īpašumu ir nostiprinātas Kandavas novada domei Tukuma rajona tiesas Zemesgrāmatu nodaļas Kandavas pagasta zemesgrāmatas nodalījumā Nr.100000394001, lēmuma datums: 20.04.2011.Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVKIS) nekustamā īpašuma kadastrālā vērtība uz 2017.gada 9.novembri ir 28265 *euro* (tai skaitā: būvēm – 24569 *euro,* nekustamā īpašuma kadastrālā vērtība noteikta uz 01.01.2017.; zemes vienībai – 3696 *euro,* nekustamā īpašuma kadastrālā vērtība noteikta uz 09.11.2017.).Zemes vienības lietošanas mērķis: 0101 –zeme, uz kuras galvenā saimnieciskā darbība ir lauksaimniecība. Atbilstoši NĪVKIS datiem par zemes vienības platības sadalījumu pa lietošanas veidiem, zemes zem ēkām platība: 4,4 ha.Būves ar kadastra apzīmējumu 9062 014 0129 001 – cūku novietnes galvenais lietošanas veids: 1271 – lauku saimniecību nedzīvojamās ēkas; būves ar kadastra apzīmējumu 9062 014 0129 002 – cūku novietnes galvenais lietošanas veids: 1271 – lauku saimniecību nedzīvojamās ēkas;būves ar kadastra apzīmējumu 9062 014 0129 003 – barības virtuve galvenais lietošanas veids: 1271 – lauku saimniecību nedzīvojamās ēkas;būves ar kadastra apzīmējumu 9062 014 0129 004 – cūku novietne galvenais lietošanas veids – 1251 – rūpnieciskās ražošanas ēkas;būves ar kadastra apzīmējumu 9062 014 0129 005 – kartupeļu noliktava galvenais lietošanas veids: 1271 – lauku saimniecību nedzīvojamās ēkas.Zemesgrāmatā nekustamajam īpašumam ir reģistrēti šādi apgrūtinājumi: - aizsargjoslas teritorija gar pašvaldības autoceļu,0,7 ha;- aizsargjoslas teritorija gar elektrisko tīklu gaisvadu līniju ar nominālo spriegumu 0,4 kV, 0,3 ha;- aizsargjoslas teritorija gar elektrisko tīklu gaisvadu līniju ar nominālo spriegumu 0,4 kV;- aizsargjoslas teritorija gar elektrisko tīklu gaisvadu līniju ar nominālo spriegumu 0,4 kV;- Abavas senleja – dabas parks, 4,4 ha; - aizsargjoslas teritorija gar elektrisko tīklu gaisvadu līniju ar nominālo spriegumu 20 kV;- aizsargjoslas teritorija ap elektrisko tīklu transformatoru apakšstaciju;- Abavas ieleja – īpaši aizsargājamā kultūrvēsturiskā teritorija, 4,4 ha.Saskaņā ar NĪVKIS datiem, nekustamais īpašums atrodas dabas parka dabas parka zonas teritorijā, līdz ar to uz nekustamā īpašuma atsavināšanu neattiecas likuma “Par īpaši aizsargājamām dabas teritorijām” 33.panta otrajā daļā noteiktais atsavināšanas aizliegums.VNĪ Īpašumu izvērtēšanas komisija 2017.gada 14.septembrī (IZKP-17/37, 5.punkts), pamatojoties uz no Kandavas novada pašvaldības saņemto informāciju, ir pieņēmusi konceptuālu lēmumu atbalstīt nekustamā īpašuma pārņemšanu bez atlīdzības valsts īpašumā Finanšu ministrijas valdījumā un pēc tā pārņemšanas virzīt to atsavināšanai, noteiktā kārtībā sagatavojot attiecīgu Ministru kabineta rīkojuma projektu.Pieņemot lēmumu par atsavināšanu, VNĪ Īpašumu izvērtēšanas komisija ņēma vērā:- VNĪ nekustamo īpašumu portfeļa attīstības stratēģijas pamatprincipus, saskaņā ar kuriem VNĪ nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā;- to, ka nekustamais īpašums nav piemērots un nepieciešams VNĪ saimnieciskās darbības veikšanai, kā arī to, ka nekustamais īpašums nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu. Atsavinot valsts nekustamā īpašuma sastāvā esošo zemes vienību, jāņem vērā likumā „Par zemes privatizāciju lauku apvidos” minētie ierobežojumi darījumiem ar zemes īpašumiem. Valsts nekustamā īpašuma atsavināšanu saskaņā ar Atsavināšanas likuma 4.panta otro daļu ierosina Finanšu ministrija (VNĪ).Nekustamā īpašuma ieguvējam jāievēro likumā “Par īpaši aizsargājamām dabas teritorijām” un Ministru kabineta 2008.gada 3.marta noteikumos Nr.133 “Dabas parka "Abavas senleja" individuālie aizsardzības un izmantošanas noteikumi” ietvertais regulējums.Rīkojuma projekts paredz nekustamā īpašuma valdītājam – Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkumu līguma noslēgšanas dienas, sastādot attiecīgu pieņemšanas – nodošanas aktu.Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem.Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem.Tādēļ VNĪ nekustamā īpašuma pirkuma līgumā paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju. Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas Republikas Finanšu ministrija, VNĪ. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018. gads** | Turpmākie trīs gadi (*euro*) |
| **2019.** | **2020.** | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2018.gadu | izmaiņas, salīdzinot ar kārtējo 2018.gadu | izmaiņas, salīdzinot ar kārtējo 2018.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 |
| 5. Precizēta finansiālā ietekme: | X |   Nav precīzi aprēķināms.   |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu VNĪ īstenos par saviem līdzekļiem.VNĪ saskaņā ar Atsavināšanas likuma 47.pantu un Ministru kabineta 2011. gada 1. februāra noteikumu Nr.109 „Kārtība, kādā atsavināma publiskas personas manta” 37.punktu nekustamā īpašuma atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt precīzu nekustamā īpašuma pārdošanas vērtību, ņemot vērā, ka nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 5. punkts.)Vienlaikus norādāms, ka rīkojuma projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai pārņemt Finanšu ministrijas valdījumā nekustamo īpašumu no Kandavas novada pašvaldības un atļaut vai neatļaut valsts nekustamā īpašuma atsavināšanu. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Finanšu ministrija (VNĪ) un Kandavas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nekustamā īpašuma pārņemšana valsts īpašumā neietekmēs Kandavas novada pašvaldības autonomo funkciju - sekmēt saimnieciskās darbības attīstību Kandavas novada administratīvajā teritorijā un rūpēties par bezdarba samazināšanu izpildi, jo saskaņā ar Kandavas novada domes 2017.gada 31.augusta lēmumu “Par pašvaldības nekustamā īpašuma “Lejas Mustene”, Kandavas pagasts, Kandavas novads nodošanu valsts īpašumā” (prot.Nr.14, 18§) nekustamais īpašums vairs nav nepieciešams pašvaldībai minētās funkcijas izpildei.  |
| 3. | Cita informācija | Nav. |

Finanšu ministre D. Reizniece-Ozola

Rozenberga 67024608

Liga.Rozenberga@vni.lv